《赠道士蹇拱辰》
宋代·贺铸

尝观妙手御风图，想像斯人世所无。
今识黄冠葆光子，爽气飘颻画不如。
岷峨东来九千里，眼饱高山与流水。
乘春更拟访天台，晨肇当年偶然耳。
葆光子，胡为乎，
鼎中龙虎炼成宝，笔下鬼神驱作奴。
须君且置是等事，三复玄元皇帝书。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。